Βλαστοκύτταρα του λιπώδους ιστού. Απομόνωση και επιβίωση του
Creators: name: Ζήντρου, Φροσύνη Λάντι
Publisher: name: Aristotle University of Thessaloniki
Year: 2023
Subjects: Βλαστοκύτταρα λιπώδους ιστού
Στρωματικό αγγειακό κλάσμα
Κρυοσυντήρηση
Adipose derived stem cells
Stromal vascular fraction
Cryopreservation

description: Ο αναδυόμενος τομέας της αναγεννητικής ιατρικής απαιτεί μια αξιόπιστη πηγή βλαστοκυττάρων. Ο λιπώδης ιστός συγκεκριμένα, αντιπροσωπεύει μια εύκολα προσβάσιμη πηγή ενηλίκων βλαστοκυττάρων με αφθονία κυττάρων τα οποία παρουσιάζουν την ικανότητα διαφοροποίησης σε ποικίλους κυτταρικούς τύπους. Ο εντοπισμός, η απομόνωση, ο πολλαπλασιασμός καθώς και η συντήρηση των βλαστοκυττάρων που προέρχονται από λιπώδη ιστό αποτελούν σκοπό της εν λόγω διατριβής. Κατά την κλινική πράξη τα βλαστοκύτταρα του λιπώδους ιστού, σε γενικές γραμμές, δεν χορηγούνται στον ασθενή – δέκτη αποκλειστικά μόνα τους αλλά ως συστατικό του στρωματικού αγγειακού κλάσματος, η απομόνωση του οποίου εκτελείται σύμφωνα με πρωτόκολλα και πιστοποιημένες διαδικασίες που δεν θέτουν σε κίνδυνο ούτε την ποσότητα αλλά ούτε την ποιότητα των απομονωμένων βλαστοκυττάρων. Οι αναγεννητικές ιδιότητες των βλαστοκυττάρων του λιπώδους ιστού επιτρέπουν τη θεραπεία κατεστραμμένων ιστών όπως πληγές, εγκαύματα, ουλές και επιπλέον μπορούν να χρησιμοποιηθούν στην ανάπτυξη θεραπειών για πιο περίπλοκες καταστάσεις όπως ο σακχαρώδης διαβήτης. Παρ’ όλες αυτές τις προόδους και τις καινοτόμες τεχνολογικές δυνατότητες η διαθεσιμότητα βλαστοκυττάρων παραμένει μια πρόκληση τόσο για τους επιστήμονες όσο και για τους κλινικούς γιατρούς που επιδιώκουν την χρήση και την εφαρμογή βλαστοκυττάρων στην αναγεννητική ιατρική. Ο λιπώδης ιστός ωστόσο δεν είναι μόνο η κύρια πηγή αποθήκευσης ενέργειας του σώματός μας αλλά και μια σημαντική πηγή βλαστοκυττάρων που μπορούν να χρησιμοποιηθούν σε διάφορους τομείς της αναγεννητικής ιατρικής και της μηχανικής ιστών με ενθαρρυντικά για το μέλλον αποτελέσματα.
description: The emerging field of regenerative medicine requires a reliable source of stem cells. Adipose tissue ,in particular, represents an easily accessible source of stem cells with an abundance of cells that exhibit the ability to differentiate into a variety of cell types. The identification, isolation, proliferation and maintenance of stem cells derived from adipose tissue are the purpose of this thesis. In clinical practice, adipose derived stem cells are not administered to the patient-recipient exclusively on their own but as a component of the stromal vascular fraction, the isolation of which is performed according to protocols and certified procedures that do not pose a risk neither the quantity nor the quality of the isolated stem cells. The regenerative properties of adipose derived stem cells enable the healing of damaged tissues such as wounds, burns, scars and in addition can be used in the development of treatments for more complex conditions such as diabetes. Despite all these advances and innovative technological possibilities, the availability of stem cells remains a challenge for both scientists and clinicians seeking the use and application of stem cells in regenerative medicine. Adipose tissue, however, is not only our body's main source of energy storage but also an important source of stem cells that can be used in various fields of regenerative medicine and tissue engineering with promising results for the future.